
Paradigmaváltás a munkaerőkölcsönzésben

Dolgozatom fő témája a munkaerő-kölcsönzés változása az új Munka Törvénykönyvének tükrében. Szakítva a korábbi tanulmányok és monográfiák gyakorlatával, kizárólag az új törvény általi szabályozást kívántam elemezni, ezáltal bemutatva a munkaerő-kölcsönzés dogmatikáját és jelentőségét a XXI. század munkajogában, alkalmazhatóságának feltételeit és a gazdasági folyamatokra gyakorolt univerzális voltát.
Különös hangsúlyt fektettem a kölcsönzött munkavállalók helyzetének bemutatására, milyen pszichikai tényezők befolyásolják munkamoráljukat és lojalitásukat ebben az atipikus munkaviszonyban. Az instabil gazdasági helyzetből adódóan kitértem a kölcsönzés gazdasági hasznosságára, közgazdasági szerepére.
Végezetül a kapcsolódó Európai irányelv elemzése után igyekeztem levonni a konklúziókat és megfogalmazni de lege ferenda javaslataimat a munkaerő-kölcsönzés esetleges fejlesztési lehetőségeiről



